Віталь Стахіевіч — Вікіпэдыя

# Віталь Стахіевіч

### Зьвесткі зь Вікіпэдыі — вольнай энцыкляпэдыі.

Віталь Стахіевіч (нар. 9 верасьня 1980, Менск) - беларускі піяніст.

## [рэдагаваць] Біяграфія

Навучаўся ў Рэспубліканскім каледжы пры Беларускай дзяржаўнай акадэміі музыкі ад 1993 да 1999 году, у Беларускай дзяржаўнай акадэміі музыкі (1999-2004) і ў Амстэрдамскай Кансэрваторыі (Conservatorium van Amsterdam, Amsterdamse Hogeschool voor de Kunsten) ад 2004 да 2007. Вучань беларускай піяністкі Зоі Качарскай і нарвэскага піяніста Хокана Аўстбё (Håkon Austbø).

Ляўрэат і дыплямант міжнародных конкурсаў у Вільні, Антвэрпэне (Бэльгія), Таранта (Італія), Мар'янскіх Лазьнях (Чэхія); дыплямант нацыянальнага конкурсу ў Галяндыі.

Двойчы браў удзел у Менскім Міжнародным конкурсе піяністаў. У 2000 годзе йграў на першым і другім турах, атрымаў дыплём за найлепшае выкананьне абавязковага твору беларускага кампазытара (Ганна Кароткіна. Легенда пра караля Стаха), падзяліўшы яго з двума іншымі ўдзельнікамі. У 2005 годзе прайшоў у фінал і атрымаў дыплём.

## [рэдагаваць] Дыскаграфія

Запісаў сольны кампакт-дыск на італьянскай фірме Agora з творамі Франца Шубэрта:

- Экспромт, D964 №1
- 6 Музычных момантаў, D780
- Саната ля мінор, D784

Выконваў партыю фартэпіяна на кампакт-дыску De Sneeuwman, супольны запіс з Аркестрам брусэльскага опэрнага тэатру De Munt.

## [рэдагаваць] Канцэртнае жыцьцё

Выступаў з Дзяржаўным акадэмічным сымфанічным аркестрам Беларусі, Дзяржаўным камэрным аркестрам Беларусі, Нацыянальным сымфанічным аркестрам Мэксыкі, Эўрапейскім фэстывальным аркестрам (Бэльгія) і Аркестрам брусэльскага опэрнага тэатру De Munt.

Аснову рэпэртуару Віталя Стахіевіча складаюць творы Шубэрта, Шапэна, Ліста, Пракоф'ева, Рахманінава. Выступае з канцэртамі ў Беларусі й за мяжой.

## [рэдагаваць] Вонкавыя спасылкі

Афіцыйная старонка

Блоґ Віталя Стахіевіча

Атрымана з «http://be-x-old.wikipedia.org../../../%D0%B2/%D1%96/%D1%82/%D0%92%D1%96%D1%82%D0%B0%D0%BB%D1%8C_%D0%A1%D1%82%D0%B0%D1%85%D1%96%D0%B5%D0%B2%D1%96%D1%87_69cf.html»

Катэгорыя: Беларускія музыкі

##### Views

- Артыкул
- Гутаркі
- Бягучая вэрсія

##### Пошук